b'\n_START_ARTICLE_\nAngara (raketa)\n_START_PARAGRAPH_\nAngara je dru\xc5\xbeina nosilnih raket, ki jih razvija in\xc5\xa1titut Kruni\xc4\x8dev v Moskvi. Rakete bodo imele kapaciteto od 2 do 45 ton v nizkozemeljsko orbito (NZO) in bodo nasledile nekatere rakete trenutno v uporabi. _NEWLINE_Glavni razlog za razvoj novih raket je ruska \xc5\xbeelja pa neodvisnem dostopu do vesolja. Angara bo zmanj\xc5\xa1ala rusko odvisnost od kozmodroma Bajkonur v Kazahstanu in tudi od Ukrajine, ki izdeluje nekatere dele za rakete. Angara bo uporabljala za okolje bolj prijazna goriva, kot je kerozin in teko\xc4\x8di kisik (LOX)._NEWLINE_Lahki Angara 1.1 in 1.2 bosta zamenjali rakete Kosmos-3M, Tsyklon in Rokot. Angara 3 bo zamenjala ukrajinski Zenit, Angara 5, ki naj bi se jo najve\xc4\x8d uporabljalo, pa te\xc5\xbeki Proton._NEWLINE_Kruni\xc4\x8dev razvija tudi superte\xc5\xbeko Angaro 7, ki bo lahko dvignila 45-75 ton v NZO, vendar ta projekt ne dobiva sredstev od vlade._NEWLINE_Rakete bodo izstreljevali s kozmodromov Vosto\xc4\x8dnij in Pleseck, komercialne izstrelitve Angare A5 pa bodo mogo\xc4\x8de izvajali tudi z Bajkonurja._NEWLINE_Cena za istrelitev najmanj\xc5\xa1e Angare 1.1 je ocenjena na 20 milijonov USD.\n_START_SECTION_\nNa\xc4\x8drtovanje\n_START_PARAGRAPH_\nVsa plovila bodo imele modularen dizajn z moduli Universal Rocket Module (URM). \xc5\xa0tevilo modulov je odvisno od konfiguracije  1, 3, 5 ali 7. _NEWLINE_URM modul ima tank za gorivo in oksidator in motor RD-191 z eno komoro (zvoncem). RD-191 je osnovan na RD-170 in RD-171 na raketah zenit._NEWLINE_Druga stopnja bo Briz-KM (Angara 1.1) ali Block I (tudi URM-2). Angara 5 bo uporabljala bodisi zgornjo stopnjo Briz-M (trenutno na raketi Proton-M), bodisi KVRB._NEWLINE_Ve\xc4\x8dina razli\xc4\x8dic je za lete brez posadke, le Angara A5P in Angara A7P bosta imeli mo\xc5\xbenost \xc4\x8dlove\xc5\xa1ke posadke._NEWLINE_Vse razli\xc4\x8dice se lahko izstreljuje s skupne plo\xc5\xa1\xc4\x8dadi, le najte\xc5\xbeja A7 zahteva druga\xc4\x8dno plo\xc5\xa1\xc4\x8dad.'